***RAZISKOVALNE TEHNIKE V PSIHOLOGIJI***

* Znotraj metod psihologi uporabljajo *raziskovalne tehnike*.
* Poznamo: intervjuje, vprašalnike, psihološke teste, ocenjevalne lestvice in sociometrično tehniko

**VPRAŠALNIKI:**

* Vprašanja so postavljena v pisni obliki, spraševanci jih berejo in nanje odgovarjajo sami
* Poznamo vprašalnike odprtega in zaprtega tipa (ter kombinirane vprašalnike)

|  |  |  |
| --- | --- | --- |
|  | **PREDNOSTI** | **POMANJKLJIVOSTI** |
| ***Odprti tip vprašanj*** | * Spraševancev ne omejujemo pri odgovorih,
* Dobimo poglobljene in neizkrivljene podatke,
* Podatke lahko uporabimo pri individualni obravnavi in pomoči,
* Temeljitejši vpogled v raziskovalni problem.
 | * Zamudna in zahtevna analiza odgovorov, npr. kategoriziranje odgovorov,
* Spraševanci niso pripravljeni sodelovati, ker je odgovarjanje preveč zahtevno.
 |
| ***Zaprti tip vprašanj*** | * Primerjanje odgovorov in analiziranje vprašalnikov je enostavno,
* Hitrejše in lažje odgovarjanje za spraševance, zato obstaja večja verjetnost sodelovanja
* Uporabnosti pri anketah
* Potrebujemo manj časa, zato je uporaba takšnih vprašalnikov cenejša.
 | * Težko predvidevamo vse možne odgovore, zato so lahko rezultati izkrivljeni,
* Spraševanci odgovarjajo manj premišljeno,
* Spraševanci morajo veliko brati.
 |

**PRIMERI:**

*ODPRTI TIP VPRAŠANJ:*

Opiši, kako se počutiš, ko doživiš neuspeh.

*ZAPRTI TIP VPRAŠANJ:*

Kako se počutiš, ko doživiš neuspeh?

(obkroži enega od odgovorov)

* Jezen sem sam nase
* Vseeno mi je, saj bo drugič bolje
* Žalosten sem
* Skrbi me, kaj si bodo mislili drugi

*KOMBINACIJA OBEH TIPOV VPRAŠANJ:*

Kako se počutiš, ko doživiš neuspeh?

(obkroži enega od odgovorov)

* Jezen sem sam nase
* Vseeno mi je, saj bo drugič bolje
* Žalosten sem
* Skrbi me, kaj si bodo mislili drugi
* Drugo:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PSIHOMETRIČNI TESTI**

* Instrumenti za merjenje psihičnih lastnosti
* Ločimo *teste sposobnosti* in *teste osebnosti*
* S pomočjo vprašanj/ nalog dobimo nek številčni rezultat, ki nam pove nekaj o merjeni lastnosti testiranca
* Testi morajo biti standardizirani, zanesljivi in veljavni

**INTERVJU**

* Tehnika zbiranja podatkov, pri kateri smo v neposrednem stiku s spraševanci.
* Intervju je lahko strukturiran ali nestrukturiran.
* Pri strukturiranem intervjuju so vprašanja in načini odgovarjanja nanje vnaprej določeni (če so vnaprej podani tudi odgovori, pravimo da je intervju *standardiziran*)
* Pri nestrukturiranem intevjuju je vnaprej določena le okvirna vsebina, vprašanja pa se razlikujejo od primera do primera. Nestrukturiran intervju imenujemo tudi *nestandardiziran*.

**OCENJEVALNE LESTVICE**

* Z ocenjevalnimi lestvicami razporejamo proučevane pojave v kategorije ali pa jih razvrščamo po stopnjah.
* Vrste ocenjevalnih lestvic: opisne, številčne, grafične

**PRIMERI:**

*OPISNA OCENJEVALNA LESTVICA*

Javno nastopanje me spravlja v zadrego. (Obkroži črko pred ustreznim odgovorom.)

1. Popolnoma drži
2. Skoraj vedno drži
3. Ne morem se odločiti
4. Skoraj nikoli ne drži
5. Ne drži

*PRIMER ŠTEVILSKE OCENJEVALNE LESTVICE*

Če dobim slabo oceno sem slabe volje. (Obkroži številko.)

|  |  |  |  |  |
| --- | --- | --- | --- | --- |
| 1 | 2 | 3 | 4 | 5 |
| nikoli |  |  |  | vedno |

*PRIMER GRAFIČNE OCENJEVALNE LESTVICE*

Moj najboljši prijatelj mora biti (označi z X na črti):

Ekstravertiran \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Introvertiran

Pasiven \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aktiven

Inteligenten \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Neumen

Sproščen \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Napet

**SOCIOMETRIČNA TEHNIKA**

* S sociometrično tehniko ugotavljamo odnose med ljudmi znotraj manjših skupin.
* Odnose med njimi ponazorimo s sociogramom.
* Povezave med osebami so lahko eno- ali dvostranske.
* Oseba, ki je nihče ne izbere je osamljena.
* Oseba, ki jo izbere največ ljudi je zveztda.
* KLIKE so vase zaprte skupine, pri katerih se člani skupine vzajemno izbirajo.
* TRIKOTNIK je povezava med tremi osebami.
* PAR je povezava med dvema osebama.
* Lahko izračunamo *indeks priljubljenosti* (razmerje med seštevkom vseh dobljenih izbir in številom vseh možnih izbir)

|  |
| --- |
| **SOCIOGRAM** |
|  | *Pri tem sociogramu je oseba A osamljena, oseba E pa je zvezda.* |

***ETIKA PSIHOLOŠKEGA RAZISKOVANJA***

Psihologi se pri raziskovanju morajo držati etičnih načel, ki so zbrana v etičnem kodeksu. Vsaka država ima svoj etični kodeks.

NEKAJ OSNOVNIH NAČEL:

* *Prostovoljno sodelovanje*
* *Seznanjenost (informiranost) z namenom raziskave*
* *Če je proučevanec mladoleten morajo v raziskavo privoliti starši*
* *Proučevanci med raziskavo ne smejo doživljati stresov*
* *Proučevanci lahko v vsakem trenutku odstopijo od raziskave*
* *Vsi pridobljeni podatki so strogo zaupne narave*
* *Vsak kodeks vsebuje načela o ravnanju z živalmi*